cyanic-selkie/wikianc huggingface dataset:
המיקיון
המאובנים שלו תוארו ב-1851 בידי החוקר הצרפתי אדואר לארטה ונכללו בו מינים רבים. הם התגלו בארצות הברית (במדינות: פלורידה, דלאוור וניו מקסיקו), בספרד (באראגון ומדריד), בצרפת, בסלובקיה, בבוסניה, בטורקיה ובסין.
מעשה בית דין במשפט העברי
1. הבאת ראיות או טענות חדשות
רבן שמעון בן גמליאל מקשה (במשנה, שם) על מגבלה זו: "מה יעשה זה שלא מצא בתוך שלשים ומצא לאחר שלשים"? במענה לקושיה זו חכמים מבחינים בין ראיות שנמצאו על ידי בעל דין בעבור המועד, לבין בעל דין שנדרש להביא ראיות בעת קיום ההליך המשפטי והשיב שאין לו, ולאחר שלושים יום טען שמצא ראיות.
ב. טעות בשיקול דעת
ריכוז האפשרויות בטבלה:
בתי דין רבניים
בנוסף לתקנה הנזכרת, נקבע עוד:"'(1) בעל-דין זכאי בכל זמן לבקש דיון מחדש מבית-הדין שדן בעניינו על סמך טענות עובדתיות או ראיות חדשות שלא היו ידועות לו בדיון הקודם. (2) המבקש יגיש בקשה בכתב ויפרט בה את הטענות או הראיות החדשות ואת הסיבה למה לא הביא אותן בדיון הקודם'."תקנה זו משתלבת עם העקרונות שראינו בעניין אי סופיות הדין, ומכריעה בסוגיות בהם נחלקו הפוסקים:
שלישית, בדומה למשפט הישראלי, הן התובע והן הנתבע יכולים להגיש בקשה לסתירת הדיון. בכך מכריעה התקנה במחלוקת שראינו בשאלת יכולתו של התובע להגיש בקשה לסתירת הדיון בשל טענות או ראיות חדשות.
בתי דין פרטיים לממונות
חלק מבתי הדין הפרטיים מתגברים על הוראת חוק זו באמצעות סעיף בהסכם הבוררות הקובע כי פסק הבוררות יוכל להבחן שוב על ידי בית הדין ללא הגבלת זמן. בתי הדין אף מרחיבים את סמכותם ואינם מגבילים אותה רק לעילות הקלאסיות שראינו לעיל לצורך בחינה מחדש של הדיון.
לדוגמה ניתן לראות כי בשטרי הבוררות של בית הדין "הליכות עולם" שע"י בד"ץ בית יוסף, סעיף 9 קובע כי "בית הדין יהיה רשאי לפרש את הסכם הבוררות ואת פסקי הדין או צווי בית הדין וכן להוסיף או לשנות את פסק הדין, על פי שיקול דעתו או על סמך נתונים חדשים שבאו לפניו, וזאת ללא הגבלה בזמן".
אקדמיצ'סקאיה דאצ'ה
היסטוריה
מיטב יצירות האמנות של ציור נוף וז'אנר, שהוצגו בתערוכות אמנות של שנות ה-1960–1980, נוצרו בעיקר על ידי אמני הדאצ'ה וסביבתה. מאוחר יותר בשנות ה-1980 נבנו בתי מלאכה ובנייני משרדים מודרניים, המאפשרים שימוש כל השנה בדאצ'ה למטרות אמנותיות.
פוקסיה מגלנית
גידול
הפוקסיה המגלנית והזנים שלה נפוצים באופן נרחב אצל משתלות וגננים כצמח נוי. הפוקסיה נשתלת בעיקר בגני נוי באקלים ממוזג וסובטרופי, ובמרפסות, פטיו או בתוך קונסרבטוריונים (ביתנים סגורים גדולים). פוקסיה זאת עמידה יותר לקור לעומת מינים אחרים מאקלים טרופי, ואפילו במקרים שיש כפור קשה רק העלים העליונים ימותו.
האנטר מור
הרשעה
ב-2 ביולי 2015, צ'ארלס אוונס הודה באשמת פריצת מחשבים וגניבת זהות, והודה בגניבת מאות תמונות מחשבונות מייל של נשים ומכירתן למור. הוא נידון גם הוא לתקופת מאסר ב-16 בנובמבר 2015. מור נידון בספטמבר. הוא שוחרר מהכלא במאי 2017.
צבי אבנרי
ביוגרפיה
בשנת 1926 נסע לישראל, אולם חזר לגרמניה לאחר פטירת אביו, כדי לסייע לאימו בגידול ששת אחיו.
טקסודיון דו-טורי
תחום תפוצה
היערות הראשוניים הגדולים ביותר שנותרו נמצאים במקלט ביצת קורקסקרו (Corkscrew Swamp Sanctuary) סמוך לנייפלס (Naples) בפלורידה, ובחלקת שלוש האחיות (Three Sisters) לאורך מזרח הנהר בלאק בקרוליינה הצפונית. העצים בביצת קורקסקרו הם בני 500 שנים בערך, וחלקם גבוה יותר מ-40 מטרים. הליבה של העצים בנהר בלאק נבדקה על ידי הדנדרוכרונולוג דייוויד סטלה (David Stahle) מאוניברסיטת ארקנסו. הוא מצא שחלקם החלו לצמוח כבר בשנת 364 לספירה, ובבדיקה נוספת ב-2017 הוא גילה עץ שהחל לצמוח לפני שנת 605 לפנה"ס, כלומר העץ היה בן 2,625 בשנת 2018. מין זה גדל בטבע באקלימים גשומים שבהם כמות המשקעים השנתיים נעה בין 760 מילימטרים בטקסס ועד 1,630 מילימטרים לאורך חוף המפרץ. אף על פי שהוא גדל בצורה הטובה ביותר באקלימים חמימים, הגבול הצפוני של המין אינו נובע מחוסר סבילות לקור, אלא מדרישות רבייה ספציפיות: בצפון הרחוק נמנעת הצמיחה מחדש בשל הנזק של קרח לשתילים. עצים גדולים יותר מסוגלים לסבול טמפרטורות נמוכות בהרבה ולחות נמוכה יותר.
לך, אל תרוץ
תקציר העלילה
כריסטין מאורסת ליוליוס מהשגרירות. היא מעדיפה גבר יציב ושקול כמו יוליוס שיש לו בית באנגליה ומצבו הכלכלי יציב, על פני סטיב היה והמושך אבל ללא בסיס יציב. דווקא רטלנד עושה הכל כדי לשכנע את כריסטין להעדיף את סטיב. כשהארבעה יוצאים לטיול הוא מצליח להרחיק את יוליוס ולתת לכריסטין ולסטיב זמן לשוחח ביחידות.
זומבים 2
הפקה
ב-11 בפברואר 2019, הוכרז כי סרט ההמשך לסרט המקור של ערוץ דיסני, "זומבים" נכנס לשלבי הפקה, כשבמקביל צמד השחקנים הראשיים, הבמאי והתסריטאים שבים אל ההפקה, שהחלה באותו האביב. ב-21 במאי 2019, הוכרז כי פירס ג'וזה, צ'נדלר קיני ואריאל מרטין לוהקו לסרט. בנוסף, קייל ראסל, טרור טורדג'מן, קרלה ג'פרי, ג'יימס גודפריי וקינגסטון פוסטר שבו לגלם את דמויתיהם מהסרט הראשון. צילומי הסרט החלו ב-27 במאי 2019, והסתיימו בטורונטו ב-15 ביולי 2019.
טקסודיון דו-טורי
גידול ושימושים
מטקסודיון הדו-טורי אפשר להפיק רווחים כלכליים רבים. בחורשות חדשות היו תפוקות של 112–196 מטר מעוקב של עץ ל-10 דונם מצב נפוץ, ובכמה חורשות התפוקה עשויה לעלות על 1,000 מטר מעוקב ל-10 דונם. העץ בעל ערך רב ומשמש לבנייה, עמודי גדרות, לוחות עץ לסירות, מוטות לנהר, דלתות, תריסים, רצפות, רעפים, ארגזי גינה, ארונות קיר, חיפויי פנים וארונות. העץ נטול ריח, דומה למינים אחרים של ברושים, ובעל ערך בשל עמידותו בפני מים. עץ פרה-היסטורי שעדיין שמיש נמצא לעיתים קרובות בביצות עד צפון ניו ג'רזי, ולעיתים צפונה עד קונטיקט, אף שהוא נפוץ יותר במדינות הדרום-מזרחיות. מרבית העצים נכרתים מביצות בדרום-מזרח המדינה, ובעלי ערך לשימושים מיוחדים כמו גילופים. הפטרייה Lauriliella taxodii גורמת למרקם ספציפי של העץ המכונה "ברוש מנוקר" ("pecky cypress"), המשמש לחיפויי קיר דקורטיביים.
הטקסודיון הדו-טורי שימש את הילידים לייצר ארונות מתים, בתים, תופים וסירות קאנו. ג'ושוע בראון (Joshua D. Brown), המתיישב הראשון בקרוויל (Kerrville) בטקסס התפרנס מייצור רעפים מעצי הטקסודיון הדו-טורי שגדלו לאורך הנהר גוואדלופה. החל מתחילת שנות ה-90 של המאה ה-20 נכרתו עצי טקסודיון דו-טורי רבים במטרה להכין חיפויי קירות, רעפים וכיסויי קרקע בשבבים.
ליל לינדפורש
ביוגרפיה
לינדפורש נולדה בהלסינקי למשפחה דוברת שוודית שב-1948 עברה לשוודיה. בתחילת הקריירה שלה עבדה כשחקנית רביו.
אוניברסיטת לינשפין
היסטוריה
ראשיתה של האוניברסיטה לעתיד בשנת 1965 כשהחליטה האספה המחוקקת הלאומית של שוודיה (ריקסדאג) להקים בלינשפין תוכניות אקדמיות בתחום הטכנולוגיה והרפואה. בשנת 1967 קמה בלינשפין שלוחה של אוניברסיטת סטוקהולם שהעניקה שירותי חינוך אקדמי בתחום מדעי הרוח, המדעים החברתיים ומדעי הטבע. כעבור שנתיים הוקמו המכון הטכנולוגי ויחידה ללימודי רפואה. בשנת 1970 כל התוכניות הללו מוזגו בתוך שלוש פקולטות במסגרת המכללה האוניברסיטאית לינשפין. בשנת 1975 התארגנה על יסוד זה אוניברסיטת לינשפין.
פורמולה אי
מבנה התחרות
באליפות הפורמולה אי מתחרות 10 קבוצות, המורכבות משני נהגים כל אחת. כל המרוצים נערכים במסלולי רחוב מלבד התחרות במקסיקו המתקיימת במסלול מרוצים.
יום התחרות
כל יום תחרות מתחיל בשני מקצי אימון מקדימים, הראשון נמשך 45 דקות והשני חצי שעה. לרשות כל נהג עומדות 2 מכוניות בעלות הספק של 200 קילוואט.
שיטת הניקוד
בנוסף, הנהג המזנק מהפול פוזישן מקבל 3 נקודות נוספות והנהג שקובע את ההקפה המהירה ביותר מקבל נקודה נוספת, בתנאי שהוא מסיים בין עשרת הראשונים. הנהג שצובר את מירב הנקודות במהלך העונה זוכה בתואר האליפות. באליפות הקבוצתית מחברים את סך הנקודות שהשיגו שני נהגי הקבוצה.
דור שני
לקראת עונת 2018/2019, העונה החמישית של האליפות, נכנסו לשימוש מכוניות מהדור השני (Gen2). ההספק החשמלי של המכוניות עלה מ-200 קילו-וואט ל-250 קילו-וואט והמהירות המקסימלית עלתה לכ-280 קמ"ש.
בעונת 2016/17 הצטרפה לאליפות קבוצת יגואר. במהלך העונה הודיעו מרצדס ופורשה על כוונתן העתידית להצטרף לאליפות.
שי מגל
ביוגרפיה
מגל נולד וגדל בעיר בת ים. את דרכו העיתונאית החל כמשכתב באתר "TheMarker", כשנה וחצי לאחר שהוקם. משם עבר לתפקידי עריכה בפורטל "נענע" מבית נטוויז'ן ולאחר מכן חזר לקבוצת "הארץ" כמנהל התוכן הראשי ב-"TheMarker". בשלב זה החליט לעבור מתפקידי ניהול תוכן ועריכה לניהול כללי ופיתוח עסקי, ומונה למנהל השותפים האסטרטגיים בנענע-נטוויז'ן.
בשנת 2013 פרש מ-ynet ועבר לשמש כמנכ"ל חברת ההיכרויות "Love Me" מקבוצת גרטלר-דווידוב. בשנת 2014 הצטרף ל"וואלה!" כמשנה למנכ"ל ושימש, בין היתר, כדירקטור באתר "יד2" עד למכירתו.
הנסיכה מעמק הרוחות
הפקת הסרט
המאנגה הפכה במהרה למצליחה במיוחד ומייסדי המגזין עודדו את מיאזאקי לעבד אותה לסרט אנימציה. מיאזאקי הסכים בתנאי שיוכל גם לביים את הסרט ובשנת 1983 החל את העבודה עליו.
ויליאם סליצ'ה
חייו ועבודתו
הוא חשב על הרעיון של ביצת הפתעה בשנות השישים המאוחרות, כאשר חשב על אלטרנטיבה לשימוש בפס יצור של ביצי פסחא שעשויות משוקולד, פס יצור שעמד שומם במשך רוב השנה. למרות זאת, הוא התעקש לקרוא למיכאל פררו "ממציא ביצת ההפתעה" עם הטענה שהוא הוציא לפועל את הרעיון. ביצי קינדר שווקו לראשונה בחנויות בשנת 1974.
ש"י איש הורוויץ
קורות חיים
בנובמבר 1905 היגרה משפחת הורוויץ לברלין, כשהורוויץ עצמו עבר בעקבותיה רק באמצע 1906, והמשיך בשנים הבאות לנסוע בחזרה להומל לטפל בעסקיו. בברלין ייסד הורוויץ את "סיני - מוסד לאומי קולטורי לעם ישראל" ואחר כך היה בין מייסדי "ההסתדרות לשפה ולתרבות העברית". במקביל ערך והוציא לאור את כתב העת העתיד, בו פרסם ממאמריו האקטואליים וההיסטוריים וכן, בשיתוף עם בן אביגדור, יעקב רמברג ופישל לחובר, את הגיליון היחיד של הקובץ הספרותי נתיבות.
"העתיד"
הורוויץ עצמו פרסם בהעתיד הן מאמרי מערכת בנושאים אקטואליים והן מאמרים היסטוריוגרפיים, שעסקו בהערכה מחודשת של אישים ותנועות יהודיות בולטות ועמדו לרוב בניגוד לדעה המקובלת בתקופתו. במאמרו על רבי יהודה הלוי, למשל, התנגד לטענה שריה"ל היה בעל תפיסה לאומית וטען שהן תורתו הפילוסופית, הן טיעוניו הציוניים כביכול והן שיריו ביטאו השלמה עם מציאות הגלות ועם הגאולה הלאומית כעניין השייך לאחרית הימים. ביקורת דומה השמיע הורוויץ במאמר "החסידות וההשכלה" כנגד החסידות, שלטענתו לא היה בה חידוש אמיתי אלא שימור של מציאותית גלותית וירודה, לעומת ההשכלה ש'יצאה מן הגטו' ופיתחה חשיבה רציונלית וכתיבה בעברית. במאמר זה יצא הורוויץ גם נגד ה'ניאו חסידות', כלומר הנטייה הרומנטית של בני תקופתו (כדוגמת ברדיצ'בסקי, י"ל פרץ ומרטין בובר) אחרי החסידות כמייצגת עבר יהודי אותנטי אך לא מחייב. בניגוד לחסידות, שיבח הורוויץ את השבתאות בשני מאמרים שהוקדשו לשבתאי צבי, שהיה בזמנו של הורוויץ שם נרדף למשיח שקר ולסכנה שיש באמונה בגאולה לאומית מיידית. הורוויץ טען ששבתאי צבי אכן ניסה למשוך את היהדות לכיוון חדש ולתת לתחייה הלאומית משמעות רוחנית, וכי על הציונות ללמוד ממנו.
מכירת פיל לבן
מכירת פיל לבן היא סוג של מכירת חצר שבה מוכרים פריטים משומשים במטרה לגייס כספים עבור מטרה מסוימת.
לוטיניים
לוטייניים (שם מדעי: Lutjanidae) היא משפחת דגים ימיים מסדרת הדקראים. דגים אלה חיים בים כשכמה מינים חיים בשפכי נהרות, שם הם ניזונים. דגים אלה הם דגי מאכל חשובים, בייחוד המין Lutjanus campechanus, אך חלקם עלולים לגרום לסיגואטרה.
MAZ
ארגון
בנקודות מסוימות בתולדותיה, MAZ "התאחדה" עם חברת רכב כבדה נוספת - BELAZ שגם היא באזור מינסק.
MAZ-MAN
עד 28 בנובמבר 2005 חברת MAZ-MAN מכרה אלף יחידות כלי רכב ללקוחות.
אביב, קיץ, סתיו, חורף... ואביב
אביב, קיץ, סתיו, חורף... ואביב (בקוריאנית: 봄 여름 가을 겨울 그리고 봄) הוא סרט דרמה דרום קוריאני, משנת 2003, שבוים על ידי קים קי-דוק, אודות מנזר בודהיסטי אשר צף על אגם באמצע היער. עלילת הסרט מתמקדת בחייו של נזיר בודהיסטי העובר דרך עונות חייו, מילדות עד בגרות.
תקציר
הסרט מחולק לחמישה חלקים לפי עונות השנה, כאשר כל חלק מתאר שלב בחייו של הנזיר הבודהיסטי ומורו המבוגר יותר. החלקים מופרדים ביניהם בעשר או עשרים שנים ועלילת כל חלק מתרחשת בעונת השנה שעל פיה קרוי החלק. העלילה נפרסת בפשטות יחסית אך תוצאות מעשיהם של הדמויות מקבלות תיאורים שקטים באמצעות סמלים בודהיסטים. אף אחת מהדמויות אינה מזוהה בשם לאורך כל הסרט.
...ואביב
ברגעים האחרונים של הסרט, המצלמה נסוגה לפסגת ההר, שם אנו רואים את פסל בודהה העתיד, מאיטריה, ישוב על גבי גלגל האבן, פניו מביטות לעבר המנזר למטה. סצנה זו היא משקל נגד לתוצאות של התלמיד החדש כחזרה על מעשיו הרעים של מורהו בילדותו. באמונה הבודהיסטית, מאיטריה ייוולד בארץ ויהיה היורש של בודהה, שקיאמוני, כדי לחדש את התורה הבודהיסטית כדי שבני האדם יוכלו שוב ללמוד איך לצאת ממעגל החיים והלידה מחדש, תפקיד שאותו מסמל פסל המאיטריה היישוב על גבי גלגל האבן. וכך מסתיים הסרט עם האישור שניתן להשתחרר מהתוצאות המחזוריות של פעולות מזיקות.
טוג (דגל)
היסטוריה מוקדמת
המילה הטורקית tu:ğ, לסמלים טורקיים מסורתיים העשויים מזנבות סוס או צרורות שיער סוס, הושאלה מסינית תיכונה dok纛 "נס, סמל" (מכאן גם בסינית סטנדרטית dú ). משקיפים סינים הצהירו שגקטורקים הציגו בשער המחנה שלהם טוג מעוטר בראש של זאב לזכירת מוצאם מזאבה. קונפדרציה שבטית טורקית מערבית, ה-Duolu, נקראה אולי על שם הטוג, אם המילה הטורקית העתיקה טוגלוג (𐱃𐰆𐰍𐰞𐰍), שפירושה "יש דגלים (באנרים), יש סטנדרטים", אכן מונחת בבסיס תעתיקים סיניים שונים.
הדגל הלבן המקורי נעלם מוקדם בהיסטוריה, אבל השחור שרד בתור מאגר נשמתו של ג'ינגיס חאן. המונגולים המשיכו לכבד את הדגל, וזנבאזאר (1635–1723) בנה מנזר עם המשימה המיוחדת להגן על הדגל השחור במאה ה-17. בסביבות 1937 נעלמה הדגל השחור בזמן הטיהורים הגדולים של הלאומנים, הנזירים והאינטלקטואלים והרס המנזרים.
שגרירות ארצות הברית בוורשה
היסטוריה
השירות הקונסולרי של ארצות הברית בפולין של ימינו, בשטחה של האימפריה הרוסית, היה כבר קיים בין השנים 1871–1917.
פראיה פרגוסון
קריירה
בשנת 2018, היא הופיעה לצדה של טיפאני האדיש בסרט הקומדיה "השבועה".
בשנת 2022 היא הופיעה בקומדיית ליל כל הקדושים של נטפליקס, "קללת ברידג' הולו" לצדו של מרלון ויינס. באותה שנה החלה לדבב את דמותה של ביילי קרטר בסדרה הקומית "גרטל והאוגר" מבית ערוץ דיסני.
בשנת 2023, פרגוסון דיבבה את ליסה, דמות חצופה אינטליגנטית בסדרת ההנפשה הממוחשבת "אבא שלי צייד ראשים" של נטפליקס.
אלינור ברון
הופעות בקולנוע
בקולנוע שיחקה ברון בתפקיד אהם בסרטם של הביטלס "הצילו!". פול מקרטני בחר בהשראתה את השם אלינור לשיר "אלינור ריגבי". ב-1966 שיחקה בסרט "אלפי" בכיכובו של מייקל קיין. ב-1967 גילמה את מרגרט ספנסר הבלתי מושגת בסרטם של פיטר קוק ודאדלי מור "Bedazzled". ב-1969 שיחקה בתפקיד הרמיוני רודיס בסרט "נשים אוהבות" שביים קן ראסל, וב-1973 הופיעה בדמות האחיות מקפי ומקארתור בסרט "The National Health".
הופעות בתיאטרון
ב-1975 שיחקה ברון בתיאטרון בווסט אנד במחזמר "The Card". בשנות השמונים של המאה העשרים הופיעה בתוכניות ההתרמה "The Secret Policeman's Ball" של אמנסטי אינטרנשיונל לצדם של פיטר קוק ורואן אטקינסון, ולפני כן ב-1976 השתתפה במופע "Pleasure At Her Majesty's". בשנת 2005 הופיעה בתיאטרון "ליברפול אמפייר" במחזה המוזיקלי "Twopence to Cross the Mersey". ב-2007 גילמה את דמות ראש המנזר במחזה "In Extremis" מאת הווארד ברנטון שהוצג בתיאטרון שייקספיר גלוב. עוד שיחקה בעיבוד תיאטרלי לסרטו של פדרו אלמודובר "הכל אודות אמא" שהועלה בסוף קיץ 2007 בתיאטרון אולד ויק.
1985 והלאה
ביוני 2010 כיכבה ברון בתפקיד אורח בפרק "The Russian House" בסדרת הטלוויזיה "המלחמה של פויל". עוד הופיעה בתפקיד ליידי איזבל ד'קווטביל בפרק "The Dark Rider" של הסדרה הוותיקה "רציחות במידסומר" ששודרה לראשונה בערוץ ITV1 ב-1 בפברואר 2012.
העורב הלבן
הסרט נוצר בהשראת הספר Rudolf Nureyev: The Life מאת ג'ולי קוואנה. שם הסרט הוא התייחסות לכינויו של נורייב בילדותו - "עורב לבן" (מושג בעל משמעות דומה במקצת ל"כבשה שחורה"), מכיוון שנתפס כמי שהיה יוצא דופן וחריג בסביבתו.
פרנק ריימונד ליוויס
פרנק ריימונד ליוויס (באנגלית: Frank Raymond Leavis) (14 ביולי 1895 - 14 באפריל 1978) היה מבקר ספרות בריטי חשוב. הוא לימד ולמד במשך כמעט כל חייו באוניברסיטת קיימברידג', והיה נשוי לחוקרת הספרות קוויני ליוויס. כמשתתף בזרם הביקורת החדשה, ליוויס רומם את המוניטין של כמה אישים מתחום הספרות, והשפיל מוניטין של אישים אחרים על ידי אישיותו רבת הכוח ופרשנויותיו מלאות ההשראה. כך, לדוגמה, קבלת שירתם של ת"ס אליוט, עזרא פאונד, וג'רארד מנלי הופקינס, חבה רבות להצהרותיו של ליוויס באשר לגדולתם.
פסק דין פלונית נגד פלוני
סמכות בית המשפט האזרחי לדון במזונות במצב של "סרבנות גט", שלא הוכרזה ככזו על ידי בית הדין הרבני
השופטת ברק-ארז הוסיפה גם, כי שלילת מזונות בשל סרבנות גט, היא סנקציה חמורה יותר מפסיקת פיצויים, בשל סרבנות גט, מכוח דיני הנזיקין. כיוון ששלילת מזונות עשויה להביא אישה למצב של פת לחם, בעוד שפסיקת פיצויים נזיקיים, תהיה בכפוף לכללים של ההוצאה לפועל תוך הותרת אמצעי קיום. כמו כן אומרת השופטת ברק-ארז כי תביעות נזיקין בשל סרבנות גט נדונות לפי הדין האזרחי של עוולת הרשלנות והסמכות לכך נתונה לבית המשפט האזרחי בלבד ואילו סוגיית המזונות תלויה בקשר הנישואין ונדונה לפי הדין הדתי.
סוגיית המזונות
המזונות המשקמים הוכרו כבר בפסיקה של בית המשפט העליון במקרים שבהם בני הזוג היו ידועים בציבור או נישאו בנישואים אזרחיים מחוץ לישראל, ולכן אינם כפופים להסדר של הדין האישי הדתי. החלת מזונות משקמים על זוג הנשוי כדת משה וישראל עדיין לא הוכרה בבית המשפט העליון אך, אומרת השופטת ברק-ארז, אין לשלול אפשרות של הכרה בחיוב במזונות אלה, מכוח עקרונות דומים של הסתמכות הגינות ותום לב. השופטת ברק-ארז מציינת כי חוקי היסוד וההכרה כי הזכות לקיום מינימלי בכבוד הם נגזרת של כבוד האדם מחזקת את הבסיס המשפטי לקביעת מזונות שיקום. כיוון שמדובר במזונות אזרחיים, בניגוד לדין הדתי המכיר רק בזכות של נשים למזונות, מזונות משקמים יהיו הפתרון לבן זוג, גבר או אישה, הנותרים לאחר הנישואין ללא יכולת השתכרות או יכולת מוגבלת מאוד בשל הסתמכותם על קשר הנישואין וחלוקת תפקידים שבה הם היו בן הזוג ה"ביתי".
השופטת ברק-ארז מוסיפה ואומרת כי כאשר מדובר בנשים, השילוב בין מזונות משקמים למזונות מכוח הדין הדתי יהיה שהמזונות המשקמים יפסקו מכוח הדין האזרחי רק כאשר האישה אינה זכאית למזונות לפי הדין הדתי, והדבר יכול לבוא לידי ביטוי בשני מועדים לפני הגט ולאחריו. העקרונות לקביעת הזכאות למזונות משקמים ולגובהם, לדעת השופטת ברק-ארז, הם ההיתכנות למקורות פרנסה חלופיים, קרי מה ההכשרה, הניסיון והגיל של בן הזוג "הביתי", מצבו הבריאותי, מה הוא שוויו של הרכוש המשותף של בני הזוג והאם הוא כבר חולק. לדעת השופטת ברק-ארז, ההכרה במוסד של מזונות משקמים, שתמנע את הקושי הכלכלי הצפוי לבן זוג חסר יכולת השתכרות, צפויה לצמצם את התמריץ של התמשכות מלאכותית של מוסד הנישואין המהווה נטל על בני זוג הנמצאים במצב של נתק. הנטל גדול יותר על נשים בשל המשמעויות ההלכתיות לגבי אישה נשואה המקיימת קשר זוגי כאשר היא עדיין נשואה.
ההכרעה
ברוב של שני שופטים מול אחד, התקבל הערעור, ונקבע כי הבעל ימשיך לשלם לאישה את מזונותיה ללא קציבת מועד להפסקת תשלומם.
גביע המדינה בכדורגל 2016/2017
רבע הגמר
המשחק הראשון נערך ב-7 וב-8 בפברואר, והגומלין נערך ב-28 בפברואר וב-1 במרץ 2017.
פלאומרכיים
הפלאומרכיים היו בעלי קרניים ענפות דומות לקרני האיילים, אך דמו מעט גם לאנטילופות ובייחוד לאנטילוקפרה, אם כי חלק מהם נשאו קרניים הדומות לקרני ג'ירפה ופנו מעט אחורה מעצם המצח. לחלק מהמינים היו ארבעה בסיסי קרניים שדמו לקרני ג'ירף. ואצל כמה סוגים כמו הקסנוקריקס (Xenokeryx), בלט בקצה הגולגולת הגדולה קצה דמוי "עטרה", אשר עזר לזכרים להילחם על נקבות.
ג'וליוס יגו
ביוגרפיה
באליפות העולם באתלטיקה 2017 סיים במקום ה-13 בתוצאה של 76.29 מטר.
שלגיה (דמות דיסני)
הופעות אחרות
בפרק העונה השישית של סדרת הסיטקום "צער גידול בנות" הידועה בשם "The House Meets The Mouse Parts 1 & 2", שלגיה הופיעה בחלק 2. לשלגיה היו גם הופעות אורח בסרטים "מי הפליל את רוג'ר רביט" (1988) ו"מלך האריות 3: האקונה מאטאטה" (2004). בשנת 2014, שלגיה הופיעה בהופעת אורח בסדרת ההנפשה "הנסיכה סופיה הראשונה", בפרק "המשתה הקסום". היא מספרת לסופיה על איך אמה החורגת רימתה אותה על ידי הנחת תחפושת, עוזרת לסופיה לקבוע שמכשפת מבקרת היא למעשה אויבת זקנה, מיס סרפד. שלגיה, לצד נסיכות דיסני אחרות, הופיעה בסרט "ראלף שובר את האינטרנט". היא, יחד עם הנסיכות האחרות, מוצגות במה שהאתר "וושינגטון פוסט" תיאר כפארודיה על "המתחם התעשייתי של נסיכת דיסני", ומאוחר יותר נראות לובשות תלבושות מודרניות בהשראת סיפורי הרקע שלהן.
הדמות צפויה להופיע בעיבוד הלייב אקשן הקרוב של דיסני לסרט ההנפשה ואותה תגלם רייצ'ל זגלר.
עלמת כל הרוע: סיפור על הפיה האפלה
שלגיה מופיעה שוב כמלכה מבוגרת בספר הרביעי של סדרת הנבלים. בסיפור, היא מלכה, עדיין נשואה באושר לנסיך שלה והיא ילדה לו ילדים. היא גם פוגשת את סירקה בפעם הראשונה ועוזרת לה לחשוף סודות על עברה. כמו כן, מתגלה שמלפיסנט הוקצתה שלגיה כאישום במהלך מבחן הפיות שלה, וכדי לעזור לשלגייה השמידה את המראה שהכילה את רוחו המרושעת של אביה של גרימהילד כדי לשחרר את גרימהילד מסבלה ולאפשר לה לחזור לאם החורגת האוהבת שידעה שלגיה.
רקע
BuzzFeed רואה את שלגיה כאישה גרמנייה, ומציע ששלגיה "מדויקת מבחינה היסטורית" הייתה גדלה בתוך התרבות ה"מחמירה והדתית" של האימפריה הרומית הקדושה במאה ה-16.
גאוות יחידה
בהשאלה משמש הביטוי להגדרת צוות, ארגון או קבוצת אנשים אשר תופסים את עצמם כמיוחדים ובעלי ערך מוסף משותף בולט על סביבתם.
ייחודיות חיובית
אחת מהנחות היסוד בתאוריית הזהות החברתית היא שהיחידים שואפים במהותם להשיג ייחודיות חיובית. כלומר, היחידים "חותרים למושג עצמי חיובי". כיוון שהיחידים מוגדרים במידת מה על ידי זהויותיהם החברתיות, טוענת התאוריה ש"אינדיבידואלים חותרים להשיג או לשמר זהות חברתית חיובית". עם זאת, טבעה המדויק של חתירה זו לתפיסה עצמית חיובית עומד לדיון.
שכיחות (סטטיסטיקה)
סוגי שכיחות
השכיחות היחסית  (או הסתברות אמפירית ) של אירוע היא השכיחות המוחלטת המנורמלת לפי המספר הכולל של האירועים:
יישומים
נאמר כי התפלגות שכיחויות מוטה כאשר הממוצע והחציון שלה שונים באופן משמעותי, או באופן כללי יותר כאשר הוא א-סימטרי. הקורטוזיס של התפלגות שכיחות הוא מדד לשיעור הערכים הקיצוניים (חריגים), המופיעים בשני קצות ההיסטוגרמה. אם ההתפלגות נוטה יותר לחריגות מההתפלגות הנורמלית, היא נקראת לפטוקורטית ואם היא פחות נוטה לחריגים, היא נקראת פלטיקורטית.
איהאב א-סייד
שיאן אפריקה
ב-2014 ניצח בתחרויות ליגת היהלום בפריז ובשאנגחאי וקבע את תוצאת השנה בעולם ושיא אפריקה חדש של 89.21 מטר.
סגן אלוף העולם
ב-2016 הורשע באימרוץ ונאסר עליו להשתתף באולימפיאדת ריו דה ז'ניירו. הוא השתתף באולימפיאדת טוקיו בה קבע במוקדמות תוצאה של 81.92 מטר שלא הספיקה לו להעפיל לגמר.
מייקל לנדס
ביוגרפיה
עוד בטלוויזיה הופיע לנדס בפרק אחד בסדרה הקומית "מירנדה" של ה-BBC (בכיכובה של מירנדה הארט) בתפקיד השף החדש, והדייט של מירנדה.
ג'ון קרואו רנסום
ביוגרפיה
אוסף המסות שלו, "God Without Thunder", פורסם ב-1938, השנה בה הוא פרסם גם את "The World's Body". ב-1941 הוא פרסם את "The New Criticism" (הביקורת החדשה).
גביע העולם בכדורסל 2019
גביע העולם בכדורסל לשנת 2019 (מונדובאסקט) היה טורניר כדורסל בינלאומי שנערך ב בתאריכים 31 באוגוסט - 15 בספטמבר 2019 ואורגן על ידי התאחדות הכדורסל הבינלאומית (פיב"א) ואיגוד הכדורסל הסיני. הערים בהן נערכו המשחקים: בייג'ינג, נאנג'ינג, שאנגחאי, ווהאן, פושאן, דונגגוואן, שנג'ן וגואנגג'ואו. נבחרת ניצחה במשחק הגמר  את נבחרת  וזכתה באליפות.
בית C
משחקי בית C התקיימו בגואנגג'ואו ארנה בגואנגג'ואו.
בית J
משחקי בית J התקיימו בווהאן ארנה בווהאן.
ויתור על הכס
הממלכה המאוחדת
בסקוטלנד, מרי, מלכת הסקוטים, נאלצה לוותר על כיסאה לטובת בנה בן השנה, ג'יימס השישי.
פסטיש
הפסטיש בקולנוע הפוסטמודרני
הפסטיש החל לתפוס את מקומו גם בקולנוע, בשני העשורים האחרונים, כאשר התחילו לצאת סרטים פוסטמודרניים. הפסטיש תפס חלק נכבד מתרבות הפוסטמודרניזם שעיקריה היו קלילות וגיחוך על השאלות הקיומיות שהציגו במאי המודרניזם. הפסטיש, יחד עם ערבוב הסגנון וצורת הבימוי הקלילה הפכו את הקולנוע הפוסטמודרני לחוויה שלא נראתה כמוה בתולדות הקולנוע. הפסטיש, בקולנוע הפוסטמודרני, משמעותו 'הדבקת' (Paste - Pastich) רעיון המוכר לכל ושימוש בו עד כדי שחיקת הרעיון. יודגש כי מדובר בהדבקה מלאכותית, אחת שלא תראה טבעית ושיהיה ידוע לנו כי הרעיון לקוח ממקום אחר. דוגמאות לפסטיש בקולנוע הפוסטמודרני ניתן למצוא בסרטיו של קוונטין טרנטינו ובסרטיהם של האחים כהן.
וולפגנג איזר
ביוגרפיה
איזר נולד במרינברג, גרמניה, לפאול ואלזה (שטיינבאך) איזר. למד ספרות באוניברסיטאות של לייפציג וטובינגן. את עבודת הדוקטורט שלו, על השקפת עולמו של הנרי פילדינג, הגיש באוניברסיטת היידלברג ב-1950. בהמשך לימד באוניברסיטאות היידלברג ואוניברסיטת גלאזגו ובמקומות נוספים בעולם, כולל בישראל.
דפוס א.ל. מונזון
היסטוריה
בבית הדפוס נעשה שימוש בעיטורים שנוצרו, בתחילה, על ידי אברהם לייב מונזון. מאוחר יותר החלו אמנים נוספים, כגון מאיר רוזין, מאיר גור אריה וזאב רבן, לעצב דברי דפוס שונים. עם פטירתו של אברהם, בשנת 1930, נסגר בית הדפוס לכמה חודשים. עם פתיחתו שונה שמו ל"דפוס מונזון". בשנת 1934 עבר בית הדפוס לפעול במרכז מסחרי בשכונת שמאעה בעיר.
ברנרד הפטון
ביוגרפיה
בטלוויזיה גילם את דמותו של קיפא (Caiaphas) במחזה "Son of Man" מאת דניס פוטר משנת 1969. בעיבוד הטלוויזיוני של הספרים "החפרפרת" ו"כל אנשי סמיילי" שיחק הפטון בתפקיד טובי אסטרהאזה. בתסכיתי רדיו על פי אותם ספרים הופיע בתפקיד ג'ורג' סמיילי. בשנים 1972 - 1974 שיחק בתפקיד הקומנדנט בסדרה "Colditz", ואחר כך שיחק בתפקיד אלברט פוארה, עם אותו צוות הפקה של "קולדיץ" בשלוש עונות של הסדרה "Secret Army" מ-1977 ועד 1979. ב-1976 הופיע בתפקיד פאלאס בסדרת הדרמה "אני, קלאודיוס". קודם לכן, ב-1970, שיחק בתפקיד אורח בפרק בסדרה "Catweazle". עוד גילם את דמותו של תומאס קרנמר בסדרת הדרמה "שש נשותיו של הנרי השמיני" (1970) והשתתף במיני-סדרה "אליזבת ר" בכיכובה של גלנדה ג'קסון.
היישוב הישן
ארץ ישראל במאות ה-18 וה-19
דאהר אל-עומר, בן למשפחה מכובדת בגליל העליון, השיג מהשלטונות העות'מאניים ברוב מחוזות הגליל, באזורי נצרת, טבריה וצפת, ונעשה שליט כמעט יחיד בצפון הארץ בשנים 1740–1775. בתקופתו פותחה הארץ, ערי החוף עכו וחיפה נבנו והתפתחו, הגליל הפך למרכז סחר חשוב בדרך למכה, והערים שפרעם, טבריה ודיר חנא נבנו ובוצרו. השודדים הבדואים, שהיו שליטי הדרכים, סולקו. בשנותיו האחרונות ניהל אל-עומר מלחמות רבות, ולמימונן גבה מיסים כבדים מתושבי הגליל, ואלו דילדלו וצימקו את כלכלת היישוב.
עם חזרת השלטון בארץ לידי העות'מאנים, נעשתה ירושלים עיר מחוז. "בירושלים מינו השלטונות מועצה (מג'ליס) מורכבת מ-14 חברים, ביניהם ח'ואג'ה רונה (אהרן), פקיד (וכיל) העדה היהודית". בנוסף הוכרה משרתו של הראשון לציון כחכם באשי, בעל סמכות מוכרת. בפועל הייתה סמכותו פרושה על יהודי ספרד בלבד, אשר היו נתינים עות'מאנים (והיו גם רובו של היישוב הישן) ואילו מרבית האשכנזים היו נתינים זרים, שהיו מסורים לחסותם ולשיפוטם של הקונסולים, וזאת לפי הסכמי הקפיטולאציות שהקנו לקונסולים סמכות שיפוטית על נתיניהן, ובכך הופקעו אלה הלכה למעשה מתחולת החוקים העות'מאנים.
השפעת המודרנה ומעצמות אירופה
בראשית המאה ה-19 התגברה חשיבותה של ארץ ישראל וסביבתה אצל מנהיגי המעצמות האירופיות. לראשונה מאז תום מסעי הצלב, ולאחר ירידתה למדרגת פרובינציה נידחת וחסרת חשיבות, חזרו האירופאים והתעניינו ביתרונות האסטרטגיים, הכלכליים והמדיניים של ארץ הקודש. כבר בראשית המאה ה-16, במקביל לתחילת שלטונה בארץ ישראל, חתמה האימפריה העות'מאנית על הסכמי ה"קפיטולציות" עם המעצמות הנוצריות האירופיות. ההסכמים נועדו להסדיר את היחסים בין טורקיה לבין המעצמות, במיוחד לגבי חופש ההתיישבות של נתינים ותנועה הדדית של סוחרים. אולם במשך הזמן הוטענה המילה במשמעות של זכויות יתר ושל זיכיונות ייחודיים, ששליטי האימפריה העות'מאנית העניקו בשטחי שלטונם לנציגי מדינות אירופה ולנתיניהן הלא-מוסלמים, ובכללם ליהודים. למעשה, מאז חתימתן, העניקו הקפיטולציות חסינות לנתיני המדינות הזרים, והם נשפטו או נתמכו על ידי נציגי מדינותיהם באימפריה, ובכלל זה בארץ ישראל, אצל קונסול של מעצמה אירופית, ולא בבית משפט מקומי. הקפיטולציות שונו, בוטלו וחודשו לפרקים, ובמאה ה-19 הסתמנה התעצמותן כמכשיר להשפעה אירופית ואף אמריקאית, בתוככי האימפריה. המשטר הקפיטולציוני הפריע להתפתחות הארץ, אולם סייע להקמת ההתיישבות היהודית בערים ובאזורים חקלאיים ממחצית המאה ה-19. הממשלה הטורקית מצידה ניסתה כל העת לדרוש את ביטולן, שאירע רק בשנת 1914, עם פרוץ מלחמת העולם הראשונה.
שלהי המאה ה-18
ראשוניה היו, כנראה, רבי אלעזר רוקח מבראד וחבורתו, שהתיישבו בשנת ת"ק (1740) בצפת, בטבריה, ואחר כך בירושלים. ב-1747 עלה גיסו של הבעש"ט, רבי אברהם גרשון מקיטוב, והצטרף לישיבת המקובלים בית אל שנקראה אז בשם "מדרש חסידים", ונוסדה עשר שנים קודם לכן על ידי רבי גדליה חיון מטורקיה. רבי נחמן מהורדנקא, תלמידו של הבעש"ט, בא עם חבורת חסידים, יחד עם רבי מנחם מנדל מפרמישלן, באוניה באלול ה'תקכ"ד (1764). באותה שנה בנה הנדבן יעקב בן דוד זונאנה מקושטא אכסניה עבור עולי רגל יהודים ביפו, שבה יכלו לנוח לפני הטלטלם שוב בדרכים.
שלושת העשורים הראשונים
מעמדו ופעולותיו של חיים פרחי סייעו לצמיחתו של היישוב היהודי, ובימיו מנתה קהילת עכו כ-800 נפשות, ב-1820 מנתה קהילת יהודי ירושלים כמחצית מתושבי העיר, בטבריה היו היהודים כבר רוב תושבי העיר, וגם בצפת ערב רעידת האדמה בשנת 1837 היו היהודים מרבית תושביה. אולם בשל הירצחו של חיים פרחי, והאסונות הנוספים שפקדו את היישוב, הן מידי הטבע והן מידי תושבי הארץ, הידלדלו שוב קהילות היהודים הגדולות.
שנות הארבעים
על גדות נחל איילון (ואדי מוסררה) ניטע פרדס גדול על ידי רבי יהודה הלוי מרגוזה, רבה של העיר יפו, עם חכם אברהם פנסו וחכם יחיאל בכר, לאחר שרכשו שטח של 103 דונם. פרדס זה שכן בקרבת המשק והגן החקלאי שהקים גר הצדק פטר דוד בן אברהם קלאסן עוד קודם לכן. מאוחר יותר, בשנת ה'תרט"ו (1855), נרכש הפרדס על ידי משה מונטיפיורי במטרה להעסיק בו יהודים. ולפיכך כונה על שמו.
שנות השישים
בשנים תרכ"ה-תרכ"ו (1865-1866) סבל היישוב בכל הארץ מבצורת, ממספר התקפות של נחילי ארבה, וממגפת כולרה. מצב זה הביא אף את התומכים והקוראים להתפתחות היישוב להודיע כי לא עת היא לבנות בתים ולקנות שדות, אלא להושיט עזרה דחופה לרעבים ולחולים. באותה שנה הקימו שניארסון ועזריאל זליג הויזדורף את "חברת יהודה וישראל" שפעלה להקמת מחסן לאגירת חיטה ופחמים בירושלים; בקיץ כאשר מחירם היה זול אגרו, כדי למוכרם במחיר נוח לעניים בחורף. האגודה קיבלה תמיכה משמעותית מקונסול פרוסיה, והמחסן, שהתקיים לאורך זמן, הקל על תושבי העיר העניים, יהודים ומוסלמים. עקב המגפה תיקנו רבני ירושלים תקנה שלא לנגן בכלי נגינה בחתונות.
בשנים אלה בקירוב העביר משה בן יונה מחרסון את בית המלאכה שהקים בירושלים לייצור סיד ולבנים אל המשק של גר הצדק פטר דוד בן אברהם קלאסן ביפו. עם גידולה והתפתחותה של הקהילה היהודית ביפו, יזם הרב יהודה הלוי מרגוזה בשנת 1863 את הקמת "ועד העיר יפו", שהיה הוועד הציבורי הראשון בארץ שקם לא על בסיס עדתי-קהילתי, והיו שותפים בו ספרדים ואשכנזים, חסידים ופרושים יחד. אחת מפעולותיו הראשונות הייתה הקמת סניף של חברת "כל ישראל חברים" ביפו. בעזרת חברת כי"ח שבפריז הקים הוועד בעיר את בית הספר לבנים בשנת 1868.
שנות השבעים
בשנת תרל"ד (1874), הוקמה שכונת מאה שערים על ידי "חברת מאה שערים" שמנתה אז 177 חברים. שכונה זו הייתה הגדולה והמרוחקת מחומות העיר העתיקה מכל שאר השכונות שהקימו היוצאים מהחומות עד אז. אנשי "ועד העדה הספרדית בירושלים" ו"כנסת ישראל" רכשו קרקעות בסביבות מערת שמעון הצדיק, ו-15 שנה מאוחר יותר הוקמה באתר שכונה ובה חלקות לגידול זיתים ולעיבודם.
"החלוקה"
ועד העדה השתדל לדאוג לקהילות ברחבי הארץ. כך למשל, עקב דלדולה של הקהילה היהודית בשכם, תיקנו רבני ירושלים, בסביבות שנת 1785, שכל עולה רגל המבקר בקבר יוסף ישלם לקהילה ארבעה גרושים, ומבקרים בירושלים שאינם עולים לשכם יתרמו לקהילת שכם גרוש וחצי. בנוסף, בשנת 1726 נוסד באיסטנבול ועד פקידי קושטא - גוף כלכלי שהוקם על מנת לתמוך ביהודי ארץ ישראל בכלל וביהודי ירושלים בפרט.
היחסים בין "היישוב הישן" לבין "היישוב החדש"
ירושלים עברה תמורה כתוצאה מהשפעתם ומעשיהם של אנשי "העלייה השנייה". נפתח סניף בנק אפ"ק של ההסתדרות הציונית שהעניק הלוואות פיתוח ליזמים תושבי העיר, התפתח ענף הדפוס, תחילה היו רוב עובדיו מבני "היישוב הישן", ואחר כך השתלבו בו גם אנשי "היישוב החדש". החלו לצאת לאור עיתונים עבריים חדשים, נפתח בית-העם שהיה מרכז לאספות והרצאות שרבות מהן הוקדשו לענייני האומה והשעה, נוסדה מערכת הוראה בבתי הספר ששפתה עברית לעומת היידיש הנהוגה בציבור האשכנזי הוותיק: גני-ילדים, בתי-ספר והגימנסיה העברית. נפתח בית הספר "בצלאל" ונוצרה סביבו קהילה של אמנים, פועלים, בנאים וסתתים. הוקמו הסתדרויות, ועדים ואגודות, חלקם גלויים וחלקם חשאיים: הסתדרות המורים, אגודת הספורט מכבי ומפלגות הפועלים. אנשי "הפועל הצעיר" החלו להוציא לאור כתב עת בשם זה בירושלים, ונעזרה בחבריה שלמה שילר ויוסף חיים ברנר. אנשי מפלגת "פועלי ציון" הוציאו כתב עת בשם "האחדות", שהודפס בבית דפוס בשם זה בירושלים. בין חברי מערכת "האחדות" היו יצחק בן-צבי, רחל ינאית, ישראל שוחט ודוד בן-גוריון.
מגמות בהיסטוריוגרפיה
ההיסטוריוגרפיה הישראלית תיארה את היישוב הישן כחברה שראשיתה, לכל המוקדם בשנת 1700, ועל פי דעה מרכזית, בשנת 1777, עם עליית החסידים; והתפוררותה בשנות מלחמת העולם הראשונה; אף כי רקמות חברה המשיכו עד 1948. משנות ה-60 של המאה ה-20 נשמעו קולות ביקורת על ההיסטוריוגרפיה וגם מתוכה, ובין השאר הושמעה הטענה כי הספרדים ביישוב הישן לא נחקרו ותוארו די וביחס למקומם המרכזי ביישוב, לעומת העיסוק המחקרי באשכנזים, הגם שמבחינת ותק בארץ, העדה הספרדית הייתה ותיקה וגם גדולה יותר מבחינה מספרית בתקופה ההיא ועד לשנות השמונים של המאה ה-19.
פינגווין מצויץ צפוני
הפינגווינים ניזונים בעיקר מקרילאים, אך גם מדגים, דיונונים וחסרי חוליות אחרים; הפינגווינים יוצאים לגיחות חיפוש מזון באופן יומי. בעת מנוחה, הפינגווינים מסתירים את ראשם מתחת לאחת מכנפיהם.
ירחניים
ירחניים (שם מדעי: Monodactylidae) היא משפחה של דגי ים מסדרת הדקראים. דגים אלה חיים במים רדודים בימים הטרופיים באזור האינדו-פסיפי. במשפחה ישנם 6 מינים.
פיתוח מוטה-תחבורה ציבורית
לקריאה נוספת
רופא, י. (דצמבר, 2010). עקרונות התכנון של פיתוח עירוני מסביב לרכבת. מאמר שהוצג בכנס פיתוח עירוני סביב תחנות רכבת. מוסד שמואל נאמן למחקר מדיניות לאומית והטכניון – מכון טכנולוגי לישראל. חיפה
רקה (איבר)
חבלות
אזור הרקה הוא אחד האזורים הרגישים בגוף, עקב קרבתו למוח ולעיניים, ובשל כך שאינו מוגן על ידי עצמות הגולגולת. מכה חזקה ברקה עלולה לגרום לאובדן הכרה ואף למוות.
צלחתניים
אלו דגים גדולים ורחבים שכשמם, מזכירים צלחת. הם בעלי סנפירי גב ובטן ארוכים ומעוגלים, ראש קטן ומעוגל ושפתיים בולטות מעט. הם ניזונים בעיקר מאצות ומחסרי חוליות ימיים. הם חיים בלהקות גדולות בימים חמימים ורדודים. הגדולים במיני המשפחה יכולים להגיע לאורך 91 ס"מ. רובם אפורים או לבנים מפוספסים בשחור. ישנם גם מינים צבעוניים יותר.
מספר מינים מהמשפחה מתפקדים כשומרי שוניות עקב אכילת האצות המזהמות את השונית. כך עושה המין Platax pinnatus בשונית המחסום הגדולה.
מייקל טינסלי
ביוגרפיה
ב-2014 זכה באליפות ליגת היהלום עם ניצחונות בתחרויות בשאנגחאי, פריז וסטוקהולם, מקום שני בלוזאן ובניו יורק ושלישי בגלאזגו.
הקטטה בפיישטיאני
הקטטה בפיישטיאני הייתה קטטה בין קנדה לברית המועצות, במהלך המשחק האחרון באליפות העולם בהוקי קרח לנוער בשנת 1987 בפיישטיאני, צ'כוסלובקיה (כיום סלובקיה), ב-4 בינואר 1987. התקרית גרמה להחרמת שתי הנבחרות, ובעוד שהסובייטים כבר הודחו מחלוקת מדליות לאחר שסיימו במקום הששי, הפסילה עלתה לקנדה במדליית כסף - ואולי בזהב. הקטטה מפורסמת בזכות הפקידים שכיבו את אורות הזירה בניסיון נואש לסיים את התגרה לאחר 20 דקות והעובדה שהיא סימנה שיא ביריבות בין קנדה לברית המועצות בענף ההוקי. הרבה מהאשמה על הקטטה הוטלה על השופט הנורווגי הנס רונינג, שמונה לשפוט במשחק על סמך הנייטרליות וחוסר אהדתו כלפי אף אחד מהצדדים, למרות חוסר ניסיונו במשחקים בינלאומיים.
הקטטה
מייק קין התמודד מול ולרי זלפוקין, כשהקנדי "נלחם כמו שהיה על התואר העולמי", לפי פלורי. בקטטה אחרת, ולדימיר קונסטנטינוב שבר את אפו של גרג הווד ; ברנדן שנאהן תיאר אותה אחר כך כ"ישבן הראש הגדול ביותר שראיתי". סטפן רוי נהדף על ידי שני שחקנים סובייטים. שאר השחקנים הצטרפו בעוד בכירי ההתאחדות הבינלאומית ניסו לעצור את הקטטה. היו לפחות תריסר מריבות נפרדות על פני הקרח כולו. רוננינג ואנשיו לא הצליחו לשלוט במצב, בסופו של דבר עזבו את הקרח בהוראת פקידים צ'כוסלובקים. בניסיון נואש לשים קץ לקטטה, גורמים רשמיים בטורניר כיבו את אורות הזירה, והשאירו את השחקנים להילחם בחושך כשהאוהדים שרקו בקול תוך הבעת הסתייגות מכל המצב. האצטדיון כולו צעק "chceme hokej my chceme hokej", שמתורגם ל"אנחנו רוצים הוקי, אנחנו רוצים הוקי". עד שהמאבקים פסקו סופית, ה-IIHF הכריז על המשחק כמבוטל.
רג'י קאנון
קריירת מועדונים
ב-9 בספטמבר 2020 חתם קאנון בבואבישטה מליגת העל הפורטוגלית. ב-19 בספטמבר ערך את הופעת הבכורה שלו במועדון, בתיקו 3-3 נגד נסיונל מדיירה במסגרת המחזור הראשון בליגה לעונת. בשתי העונות הראשונות שלו במועדון ערך 52 הופעות ליגה.
אימת המתים המהלכים
בישראל הסדרה עלתה לשידור בערוץ AMC בגרסתו המקומית, ששודר ללקוחות yes במקביל לעלייתה בארצות הברית. באפריל 2016, עם עליית ערוץ AMC ב-HOT, עלתה הסדרה גם שם. שידור הסדרה ב-yes הופסק בתום העונה הרביעית, עם הפסקת ההתקשרות בין yes ל-AMC.
מיכה ינון
משפט
ינון שימש כנציג ציבור בבית הדין הארצי לעבודה (2010–2017). בעב״ל 137/10 יואב סיני נגד המוסד לביטוח לאומי, דן בית הדין בשאלה, האם "טעות בזיהוי" ופגיעה על רקע פלילי תוכר כ-"תאונת עבודה". בית הדין פסק בדעת רוב כי אין להרחיב את מבחן 'עובר האורח האקראי' גם למקרה של "טעות בזיהוי". בדעת מיעוט טען ינון כי המבחן צריך להיות מבחן התוצאה האובייקטיבי ולא מבחן כוונתו של היורה הפושע, ולו רק מפני תיקון עולם.
בבג"ץ 8210/14 סילאוי נגד ביה"ד הארצי והמוסד לביטוח לאומי, צוטטה בהסכמה דעת המיעוט של ינון בעניין סיני הנ״ל, ודעתו התקבלה שיש להכיר באירוע שבו נפגע העותר בשל 'טעות בזיהוי' כתאונת עבודה. זהו מקרה נדיר שבו התקבלה בבג״ץ דעת המיעוט של נציג ציבור בבית הדין הארצי לעבודה.
טל חיים סמנון
קריירה
משנת 2023 הוא המנהל המוזיקלי של סדרות המוזיקה במוזיאון תל אביב לאמנות, לצידה של מאיה בלזיצמן.
ארנבת השלג
בתי גידול מועדפים
באזורים הצפוניים שוכנים ארנבות השלג ביערות מחטניים וביערות מעורבים בכל שלבי הסוקצסיה, אבל יערות בשלבים הראשונים של הסוקצסיה מקיימים את התנאים לשיא בגודל האוכלוסייה. ארנבות שלג שוכנות ביערות נשירים רק בשלבים הראשונים של הסוקצסיה. בניו אינגלנד מעדיפות ארנבות השלג יערות נשירים, מחטניים ומעורבים של סוקצסיה משנית שבהם יש תת-יער סבוך. נראה שארנבות השלג מעדיפות אזורי שיחים של שדות נטושים, שטחים של סוקצסיה ראשונית לאחר שרפה בשלבים הראשונים של הסוקצסיה, ביצות-שיחים, וצמחיית קרומהולץ בחלקים הגבוהים של ההרים. במיין היו ארנבות השלג פעילות יותר בשטחים שנוקו לחלוטין מצמחייה מאשר בשטחים שנגזמו חלקית או שבכלל לא עברו גיזום. צפיפות העצים הצעירים הייתה הגבוהה ביותר בחלקות בנות 12 עד 15 שנים. הארנבות העדיפו חלקות אלו יותר מאשר חורשות צעירות יותר. בצפון יוטה הם שכנו באזורים של שלהי הסוקצסיה שבהם העצים היו צפצפה רעדנית (Populus tremuloides) ואשוחית-אשוח, אבל הם לא נצפו בערבות הדשא. באלברטה משתמשות ארנבות השלג בשטחים שבמעלה הגבעות המכוסים בסבך שיחים ועצים צעירים של צפצפות מתחדשות (לאחר שרפה או כריתה). בקולומביה הבריטית מהוות החורשות הצפופות של האורנים הצעירים מהמין אורן מפותל (Pinus contorta) בית גידול אופטימלי לארנבות השלג.
דרישות מחסה
ארנבות שלג דורשות מחסה צפוף, סבוך בדרך כלל של מחטניים. מחסות מפגעי מזג האוויר ומפני טורפים חשובים במיוחד לארנבות שלג צעירות. שיחים נמוכים מעניקים מחסה המשמש מחבוא, נתיב הימלטות והגנה מפני מזג האוויר. תכסית צפופה, שלושה מטרים מעל הקרקע מעניקה הגנה מפני עופות דורסים, ותכסית צפופה בגובה מטר מעניקה הגנה בפני טורפים יבשתיים. ההישרדות בחורף משתפרת כתלות בגודל המחסה. נעשה שימוש במגוון רחב של סוגי בתי גידול אם יש מחסה זמין. מרחב הראייה בבית גידול טוב עבור הארנבת נע מ-2% למרחק 5 מטרים ועד 0% למרחק של 20 מטרים. מחסה המשמש לתנועה פתוח קצת יותר, ונע מראות של 14.7% במרחק של 5 מטרים ל-2.6% במרחק של 20 מטרים. אזורים עם צפיפות צמחייה שבין 40% ל-100% במרחק של 15 מטרים הם בתי גידול מספקים לארנבות השלג ביוטה.
גונסאלו מונטייל
קריירת מועדונים
מונטייל גדל במחלקת הנוער של ריבר פלייט מליגת העל הארגנטינאית. ב-30 באפריל 2016 ערך את הופעת הבכורה שלו במועדון, בתיקו 0-0 נגד ולס סארספילד במסגרת הליגה. בסך הכל ערך 72 הופעות ליגה במדי המועדון, בהן הבקיע שלושה שערים.
האוון גו-האן
ביוגרפיה
האוון נולד בסיאול.
רשב"ם
פירושיו לתלמוד
פירושו המפורסם ביותר של הרשב"ם לתלמוד הוא על מסכת בבא בתרא. פירוש רש"י על מסכת זו נקטע בפרק שלישי (דף כט ע"א), ואת מקומו תפס פירוש רשב"ם, שמשמש כפירוש העיקרי על מסכת בבא בתרא, והודפס בכל מהדורות הש"ס. ככל הנראה פירוש זה הקיף את כל המסכת, אבל החלק המקביל לפירוש רש"י לא הגיע לידינו בדפוס פיזארו נדפס נוסח שונה של פירוש רשב"ם, והוא באמת אינו פירוש רשב"ם. כמו כן הוסיף רשב"ם השלמות והערות לפירוש רש"י על חלקה הראשון של מסכת בבא בתרא, והם מסומנות בסימן "תוספת" או חתומות במילה תומ"ש (ראשי תיבות תוספת מורנו שמואל).
יאיר ויינרב
ביוגרפיה
את שירות בצה"ל עשה ויינרב בחיל המודיעין. הוא בעל תואר ראשון במדע המדינה וסוציולוגיה.
בשנת 2006 זכה ויינרב ב"פרס הכתב המצטיין על שם אילן רועה".
איסור לקיחת כופר כתחליף לעונש
איסור לקיחת כופר כתחליף לעונש הוא מצוות לא תעשה מתרי"ג מצוות לפיה אין לקחת כופר מרוצח תמורת המתתו או מרוצח בשגגה תמורת הגלייתו.
אנטיגנים לויקוציטיים אנושיים
טבלאות של אללים
מספר גרסאות האללים מסוג 1 לפי מסד הנתונים IMGT-HLA, עודכן לאחרונה באוקטובר 2018: מספר האללים הווריאטיביים במיקומי מחלקה II (DM, DO, DP, DQ ו-DR):
אדגר רייס בורוז
אדגר רייס בורוז (באנגלית: Edgar Rice Burroughs; 1 בספטמבר 1875 – 19 במרץ 1950) היה כתב צבאי וסופר אמריקאי שנודע בעיקר כמחבר סדרות הספרים "טרזן", "בארסום" וסדרות נוספות.
OK (שיר של רובין שולץ)
נכון ליולי 2022, השיר הושמע למעלה מ-372 מיליון פעמים בספוטיפיי.
ורן פלמינג
קריירת מכללות
פלמינג נולד וגדל ברובע קווינס שבעיר ניו יורק, ובין השנים 1980–1984 למד באוניברסיטת ג'ורג'יה. בשתי עונותיו הראשונות בקבוצת הכדורסל של האוניברסיטה קלע 10.0 נקודות בממוצע למשחק, לצד כוכב הקבוצה דומיניק וילקינס. בעונת 1982/1983, עם עזיבתו של וילקינס ל-NBA, הפך פלמינג לשחקן הבולט בקבוצה, והוביל אותה להעפלתה הראשונה אי פעם לטורניר אליפות המכללות עם ממוצע של 16.9 נקודות למשחק. בטורניר עצמו המשיכו ה"בולדוגס" להפתיע כשגברו על אוניברסיטת וירג'יניה קומונוולת', על אוניברסיטת סנט ג'ון (בה שיחק כריס מאלין) ועל אוניברסיטת קרוליינה הצפונית (בה שיחקו מייקל ג'ורדן, בראד דוהרטי וסם פרקינס), בדרך לשלב הפיינל פור. במשחק חצי הגמר הפסידה ג'ורג'יה בתוצאה 60–60 מול האלופה שבדרך, אוניברסיטת המדינה של קרוליינה הצפונית, אותה הוביל ת'רל ביילי. בעונתו האחרונה בליגת המכללות קלע פלמינג 19.8 נקודות בממוצע למשחק ונבחר לחמישיית העונה של "מחוז SEC", אך קבוצתו לא העפילה לטורניר האליפות.
מפלגת העבודה הישראלית
חברתית-כלכלית
בנושא קהילת הלהט"ב בישראל המפלגה תומכת במתן זכויות מלאות, כולל נישואים חד מיניים, השלמת תיקון חוק הפרשנות - הוספת הגדרה של נטייה מינית, זהות מגדר וביטוי מגדרי לכל חוק העוסק באפליה, תיקון חוק הפונדקאות שיכלול זוגות להט"בים ואבות יחידניים במעגל הזכאים, איסור טיפולי המרה, תיקון חוק האימוץ וכן חינוך לערך השוויון ולהכרה באוכלוסייה הלהט"ב. המפלגה תומכת בלגליזציה של סמים קלים בה יתאפשר גידול ביתי מוגבל ומפוקח, הסדרה ופיקוח על שוק הסחר וביטול השוק השחור, הוצאת הסם מפקודת הסמים המסוכנים וביטול הפללת שימוש אישי.המפלגה הייתה חברה באינטרנציונל הסוציאליסטי. בשנת 2018 פרשה מהארגון, במחאה על הצטרפות תנועת ה-BDS אליו. היא "מפלגה משקיפה" במפלגת הסוציאליסטים האירופאים, הפועלת במוסדות האיחוד האירופי. במסגרת תנועת העבודה הציונית העולמית, מפלגת העבודה פועלת במוסדות הלאומיים כדוגמת הסוכנות היהודית, ההסתדרות הציונית העולמית וקרן קיימת לישראל.
1965–1999
בשנת 1995, לאחר רצח יצחק רבין, שב שמעון פרס לתפקיד ראש הממשלה, והחזיק בתפקיד כששה חודשים עד לבחירות 1996. מבחירות אלה יצאה מפלגת העבודה כמפלגה הגדולה ביותר (34 חברי כנסת), אך את הממשלה הרכיב בנימין נתניהו, שזכה בבחירות הישירות לראשות הממשלה שנערכו אז לראשונה.
2000–2010
במהלך הכנסת השש-עשרה התמזגה מפלגת העבודה עם מפלגת עם אחד בראשות עמיר פרץ והצהירה על מחויבות מחודשת לדבקות בערכי השמאל החברתי. לאחר האיחוד מנתה העבודה 21 חברי-כנסת (חבר הכנסת דוד טל לא הצטרף עם מפלגתו). לאחר התפטרותו של אברהם בורג מהכנסת נכנס במקומו הנציג הערבי, ראלב מג'אדלה. בעקבות פרישת מפלגת שינוי מממשלת אריאל שרון בסוף 2004, נמשך משא ומתן עם מפלגת העבודה לאחר שהופסק בחודשי הקיץ והוחלט כי המפלגה תצטרף לממשלה עם 8 שרים (7 תיקים ומשנה לרה"מ) ושני סגני שרים, על מנת לתמוך ולבצע את תוכנית ההתנתקות מרצועת עזה וצפון השומרון.
בחירות 2021
המועמדת מספר 7 ברשימה, אבתיסאם מראענה, נפסלה על ידי ועדת הבחירות המרכזית, בין היתר בטענה שקראה להשמיד את העיר זכרון יעקב אך לאחר שהתנצלה בית המשפט העליון אישר את התמודדותה בבחירות.
בחירות 2022
בבחירות אלו חוותה מפלגת העבודה ירידה דרסטית בכוחה, והשיגה 4 מנדטים, לאחר שרק 3.69% מהבוחרים הצביעו לה.
בורגנות
גיזרון
מקור המילה העברית "בורגנות" הוא בשפות ההינדו-אירופיות, בהן תצורות שונות של המילה "בּוּרְג", פירושן מגדל או מצודה. בצרפתית, למשל, מקור המילה המודרנית Bourgeoisie הוא כינוי לשוכני העיר. המונח נגזר מן הצרפתית העתיקה, בה המילה burgeis ציינה עיר מוקפת חומה. בהשפעת שפות אלו. גם במקורות חז"ל מופיעים הביטויים "בורגנין", בהקשר של מגדלים או מצודות: . וכדוגמה לשימוש ב"בורגני" ככינוי ל"יושב בית", או איש עיר: . כמו כן מופיעה המילה בורגנין גם בתלמוד בהקשר לסוכות של שומרי העיר: המילה התגלגלה גם לערבית, בה פירוש המילה בורג'ה (برج) הוא מגדל.
הליקטית רחבת-פסים
תיאור מורפולוגי
הקן הוא מחילה אנכית באדמה המסתיימת בתאי ההטלה. פתח המחילה לעיתים מוסתר תחת עלווה. לעיתים קרובות קינים מופיעים בצברי ענק של אלפי פרטים. פתח המחילה ודופן תא ההטלה מצופים בהפרשות מבלוטת דופור, שהרכבן הכימי משתנה בין פרטים שונים ועשוי לסייע באיתור המחילה במקרה של קינון באגרגציה. הקינים נחפרים באדמה קשה ודחוסה, ויכולים להיחתם על ידי המלכה בעזרת בטנה. חפירת הקן צורכת אנרגיה רבה מהמלכה, ומלכות רבות חומסות קינים שכנים במקום לחפור קן חדש בעצמן.
אוכלוסיות המין בישראל
הליקטית-רחבת פסים היא מין נפוץ ברחבי החבל הים-תיכוני של ישראל. ישראל מהווה חלק מאזור התפוצה הדרומי של המין, בו עונת הפעילות מתחילה ומסתיימת מוקדם יותר, והמין מקים שלושה או ארבעה דורות בשנה. נקבות של המין נצפו בישראל בחודשים ינואר עד יוני, כאשר שיא הפעילות הוא בחודשים מאי-יוני, אז מופיעים גם הזכרים. למרות שכיחותו, המין לא ניתן לזיהוי אמין בשדה אלא רק תחת בינוקולר במעבדה, עקב הדמיון הרב למיני חריצית אחרים (בישראל נפוצים מעל 70 מינים).
טרזן
טרזן בספרים
בעברית יצאו לאור חלק מהכותרים חלקם תורגמו מספר פעמים בשמות שונים:
רוברטו פירמינו
פירמינו החל את הקריירה האירופית שלו כבר בגיל 20 במדי הופנהיים הגרמנית, שם נבחר לפריצת העונה בבונדסליגה. את הופעת הבכורה במדי ברזיל רשם ב-2014, ושנה אחר כך ייצג את נבחרתו בקופה אמריקה 2015.
אנמיה
ייצור מופחת או לקוי של המוגלובין או תאי דם אדומים
באנמיות מסוג זה, הבעיה היא ביצירת הכדוריות האדומות או החלבון המרכזי בהן המוגלובין.
דפורטיבו סאפריסה
ההתבססות כקבוצת פאר מקומית ויבשתית (1960 - 1999)
בשנת 1993 זכתה הקבוצה לראשונה בגביע CONCACAF לאלופות, לאחר שסיימה ראשונה בבית הגמר. בעונות ו- השיגה הקבוצה שתי אליפויות רצופות שהעלו את מאזנה לעשרים תוארי אליפות מקומיים, וב-1995 אף השיגה את גביע CONCACAF לאלופות בפעם השנייה. בשתי האליפויות המאוחרות יותר באותו העשור, ב- (זכתה באותה השנה גם באליפות מרכז אמריקה לקבוצות בפעם הרביעית) וב-, הציגה הקבוצה דומיננטיות התקפית כאשר כבשה 101 שערים בראשונה, ו-108 בשנייה, שיא של כל הזמנים.
אנמיה
הרס של כדוריות אדומות או אובדן דם
אנמיה כזו נקראת: אנמיה המוליטית או בעברית: תמס-דם.
השושלת הארגאידית
היסטוריה
הארגאידים שלטו במוקדון במשך מאות שנים. בימיו של פיליפוס השני, מלך מוקדון הם משלו על כל יוון, ובימיו של בנו, אלכסנדר הגדול, נעשתה מוקדון לבירת אחת האימפריות הגדולות ביותר של הזמן העתיק. אלכסנדר מת בשנת 323 לפנה"ס, כאשר בנו אלכסנדר הרביעי היה עדיין תינוק. מצביאיו של אלכסנדר מינו עצמם כעוצרים עבורו, והאימפריה נקרעה לגזרים במהלך מלחמות הדיאדוכים. בשנת 310 לפנה"ס, רצח קסנדרוס, אחד הדיאדוכים, את אלכסנדר, וכך באה אל קיצה השושלת הארגאידית.
רואלד אמונדסן
רואלד אמונדסן (בנורווגית: Roald Engelbregt Gravning Amundsen; 16 ביולי 1872 – כנראה 18 ביוני 1928) היה מגלה ארצות נורווגי, הראשון שחצה את המעבר הצפון-מערבי וכן הראשון שכבש את הקוטב הדרומי עם משלחת הקוטב הדרומי.
נעוריו
אמונדסן נולד ב-16 ביולי 1872 בבורג (דרומית לאוסלו) שבנורווגיה לבעל האוניות יינס אמונדסן והיה הצעיר מבין ארבעה אחים. בנעוריו שירת אמונדסן בצי. אבל בהשפעת אימו יצא מעסקי הספנות המשפחתית והחל בלימודי רפואה. משנפטרה אימו בהיותו בן 21 עזב את תחום הרפואה ויצא לחיים של הרפתקאות ימיות, בהשפעת מסעו המפורסם של מי שהפך לאגדה לאומית בנורווגיה, החוקר פריטיוף ננסן לחציית גרינלנד בשנת 1888.
המשרתת מפסקוב
המשרתת מפסקוב (ברוסית: Псковитянка), הידועה גם בשם איוון האיום, היא אופרה משנת 1872 בשלוש מערכות ושש תמונות מאת ניקולאי רימסקי-קורסקוב ולברית מאת המלחין, על בסיס מחזהו של לב מאי.
היסטוריה
התוצר הראשון של המלחין ביצירה זו היה שיר ערש שהולחן ב-1866. רימסקי-קורסקוב התחיל אז לעבוד במלוא הרצינות על עיבוד אופראי לנושא היצירה בחורף 1867–1868. ישנן 3 גרסאות של האופרה. הגרסה המקורית הולחנה בשנים 1868–1872, והבכורה הועלתה בשנת 1873 בתיאטרון מריאינסקי בניצוחו של אדוארד נפראבניק. המלחין תיקן את האופרה בשנים 1876–1877 ומאוחר יותר השלים גרסה סופית בשנים 1891–1892.
תמונה 2
בכיכר הקרמלין של פסקוב, שליח מנובגורוד מבשר כי הצאר איוון עומד להחמיר את החוקים בפסקוב כפי שעשה בנובגוד. תושבי העיר מפוחדים ומבקשים מרד, אך טוקמאקוב מנסה להרגיע את ההמון ולהטיף לכניעה, באומרו שהם חפים מכל בגידה ולכן אינם צריכים לפחד מהצאר. לעומת זאת, ניקיטה ומקורביו מתכננים למרוד.
תיאו והוגו
תיאו והוגו (בצרפתית: Théo et Hugo dans le même bateau; באנגלית: Paris 05:59) הוא סרט דרמה צרפתי משנת 2016 בבימוי אוליבייה דוקאסטל וז'ק מרטינו. הסרט הוצג כחלק מתוכנית ה-"Panorama" של פסטיבל הסרטים הבינלאומי בברלין ה-66. הסרט זכה בפרס חביב הקהל בטקס פרסי טדי 2016 של פסטיבל ברלין.
הסרט צולם במשך חמישה עשר ימים, כולל תשעה לילות, בתקציב קטן. בתסריט המקורי, עלילת הסרט מתפרשת על פני 28 ימים, אך מאוחר יותר שוכתבה כך שתתרחש במהלך "זמן אמת" - 93 דקות הסרט - בשעות הבוקר המוקדמות.
רוברט גרייבס
רוברט פון רנקה גרייבס (באנגלית: Robert von Ranke Graves; 24 ביולי 1895 - 7 בדצמבר 1985) היה משורר, סופר וחוקר המיתולוגיה היוונית בריטי ממוצא אירי. גרייבס כתב מעל ל-140 יצירות. שיריו, תרגומיו וניתוחו החדשני של המיתוסים היווניים, ספרו האוטוביוגרפיה על תפקידו במלחמת העולם הראשונה וספר המחקר שלו "האלה הלבנה" עדיין פופולריים.
ביוגרפיה
נולד בווימבלדון שבאנגליה. אמו, אָמֶלי, הייתה אחיינית של ההיסטוריון הגרמני לאופולד פון רנקה. אביו, אלפרד פרסיבל גרייבס, היה אירי משורר וחוקר המיתולוגיה האירית. אחיו למחצה היה העיתונאי פיליפ גרייבס ואח נוסף היה ריצ'רד גרייבס, שהיה פקיד בממשלת המנדט ויושב ראש הוועדה העירונית של ירושלים בזמן מלחמת השחרור (מינוי שקיבל לניהול העיר בזמן המלחמה).
קריירה ספרותית
ב-1949 פרסם ספר מדע בדיוני - "רוח מצפון".
ב-1967 גרייבס הוציא לאור, יחד עם עומר אלי-שאה, תרגום חדש של "רבאעיאת" מאת עומר ח'יאם. מהר מאוד נהיה התרגום שנוי במחלוקת. היו שתקפו את גרייבס בטענה שהוא מנסה לשבור את הקסם של התרגום המפורסם של אדוארד פיצג'רלד מהתקופה הוויקטוריאנית. בנוסף הייתה מחלוקת סביב כתב היד ששימש לתרגום: עלי-שאה ואחיו אידריס שאה אמרו שכתב היד נשמר אצל משפחתם במשך 800 שנים, בעוד L.P. Elwell-Sutton, חוקר המזרח מאוניברסיטת אדינבורו, טען שכתב היד הוא למעשה זיוף. הביקורת על התרגום פגעה קשות בשמו של גרייבס והוא נתפס כמי שהלך שולל אחרי האחים שאה.
ספריו שתורגמו לעברית
הרשימה שלהלן מסודרת לפי סדר הוצאת הספרים לאור בתרגום עברי:
נורברט ניגבור
קריירת מועדונים
בקיץ 1976 עזב ניגבור את שאלקה 04, וחתם בהרטה ברלין. בעונת 1976/77 סיים ניגבור עם הרטה במרכז הטבלה, ובעונת 1977/78 סיים עם הקבוצה במקום השלישי בבונדסליגה. בעונת 1978/79 רשם ניגבור עונה מאכזבת עם הרטה ברלין בליגה, בה סיימה הקבוצה במקום ה-14, מרחק שלוש נקודות מהקו האדום, אך זכה להצלחה עם הקבוצה בגביע אופ"א, בו הגיעה הרטה לחצי הגמר והודחה על ידי הכוכב האדום בלגרד בגין שער חוץ מאוחר של מילוש שסטיץ' במשחק הגומלין. בתום עונה זו, עזב ניגבור את הרטה ברלין לאחר שלוש עונות, בהן החמיץ משחק ליגה אחד בלבד, וחזר לשאלקה 04.
היפר-פעולות
אפשר להשתמש בכך כדי להציג מספרים גדולים בהרבה מאלה שניתן בכתיב מדעי, כמו מספרי סקיוז וגוגולפלקס, אבל יש מספרים אשר אפילו אותם לא ניתן להציג בנקל, כמו מספר גרהאם ו-TREE(3). כלל נסיגה זה משותף לווריאנטים רבים של היפר-פעולות (ראו מטה).
הגדרה
לפיכך, אפשר לראות את רצף ההיפר-פעולות כתשובה לשאלה "מה הלאה?" בסדרה: פונקציית המספר העוקב, חיבור, כפל, חזקה, ...
מהתבוננות בזהויות:
דאף 600
היסטוריה
בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך ל"וולוו".
רוי ג'ונס ג'וניור
בנוסף לאיגרוף, רוי ג'ונס ידוע בקריירת המוזיקלית והמשחק שלו. ב-2001 הקליט את אלבום הראפ הראשון שלו, וב-2003 כיכב ב-מטריקס Reloaded בתור קפטן באלארד.
סופרמן: מה קרה לאיש המחר?
סופרמן: מה קרה לאיש המחר? (באנגלית: ?Superman: Whatever Happened to the Man of Tomorrow) הוא סיפור קומיקס משנת 1986 שפורסם בשני חלקים על ידי חברת DC Comics, ומתמקד בדמותו של גיבור-העל סופרמן. הסיפור נכתב על ידי הסופר הבריטי אלן מור בעזרתו של העורך הראשי הוותיק ג'וליוס שוורץ, ובאיוריהם של קורט סוואן, ג'ורג' פרז וקורט שפנברגר.